Diari Oficial de la Generalitat Valenciana


Sumari del DOGV 4174, del 23-01-2002 (2002/377)

RESOLUCIÓ de 3 de gener de 2002, del secretari general de la Presidència de la Generalitat Valenciana, per la qual es prorroga el període de benefici d'una beca per a la realització de pràctiques professionals en la Secretaria Tècnica de l'Alt Consell Consultiu en Investigació i Desenvolupament de la Presidència de la Generalitat Valenciana, en virtut de l'article 4 del Decret 108/1992, en relació amb l'article 35 k) de la Llei 5/1983, de 30 de desembre, de Govern Valencià, i d'acord amb la delegació continguda en l'article 3) Decret 13/1999, de 30 de juliol del president de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4174

Data del DOGV
:   23-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/377


Organisme emissor
:   Presidència de la Generalitat

Tipus de document
:   Resolució

RESOLUCIÓ de 3 de gener de 2002, del secretari general de la Presidència de la Generalitat Valenciana, per la qual es prorroga el període de benefici d'una beca per a la realització de pràctiques professionals en la Secretaria Tècnica de l'Alt Consell Consultiu en Investigació i Desenvolupament de la Presidència de la Generalitat Valenciana, en virtut de l'article 4 del Decret 108/1992, en relació amb l'article 35 k) de la Llei 5/1983, de 30 de desembre, de Govern Valencià, i d'acord amb la delegació continguda en l'article 3) Decret 13/1999, de 30 de juliol del president de la Generalitat Valenciana. [2002/X377]
  
Antecedents de fet
  
Per Resolució de 9 de febrer de 2001, del secretari general de Presidència (publicada en el DOGV núm. 3.943, de 20 de febrer), es va convocar una beca per a la realització de pràctiques professionals en la Secretaria Tècnica de l'Alt Consell Consultiu en Investigació i Desenvolupament de la Presidència de la Generalitat Valenciana i es van aprovar les bases per a la seua concessió.
  
Aquesta beca es va adjudicar per resolució del secretari general de la Presidència de la Generalitat Valenciana, de 9 d'abril de 2001, s'iniciava el període de benefici el dia 1 de maig de 2001, i acabava el 31 de desembre de 2001, segons el que preveu l'article 3 de les bases de la convocatòria.
  
Vist el nombre de sol·licituds que és previsible que es presenten i la duració del procés selectiu, l'adjudicació de les beques corresponents a la convocatòria de l'any 2002 no tindrà lloc fins al primer trimestre de l'exercici. Per tant, perquè no es produïsca una interrupció entre la finalització del període de banefici de la beca convocada en 2001 i la incorporació del nou adjudicatari de la beca de 2002, es procedeix a la pròrroga del període de benefici de la beca corresponent a 2001 fins que s'adjudique aquesta per a l'exercici de 2002.
  
Fonaments de dret
  
Primer
  
L'article 47.3 del Decret Legislatiu de 26/6/1991, pel qual s'aprova el text refós de la Llei d'Hisenda Pública de la Generalitat Valenciana.
  
Segon
  
L'article 35 de la Llei 5/1983, de 30 de desembre de Govern Valencià.
  
Tercer
  
L'article 3, apartat c) del Decret 13/1999, de 30 de juliol, del president de la Generalitat, pel qual es deleguen competències entre altres en el secretari general de Presidència,
  
Quart
  
El Decret 108/1992, de 6 de juliol, del Govern Valencià, pel qual es regula la concessió de beques (DOGV de 16 de juliol de 1992, Correcció d'errors en DOGV de 21 de setembre de 1992.)
  
Cinquè
  
El Decret 109/2000, de 18 de juliol, del Govern Valencià, pel qual aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Sisè
  
El que disposa l'art. 3 del Decret 108/1992 que estableix que: ?Les beques no podran concedir-se per una duració superior a un any natural o acadèmic, excepte els supòsits de beques que tinguen per objecte la realització de projectes d'investigació, tesis doctorals i formació de personal investigador, en aquests casos s'haurà d'indicar expressament en la convocatòria la duració i la resta de condicions?.
  
Por tot això, resolc:
  
Prorrogar el període de benefici de la beca de la convocatòria de 2001 aprovada per resolució de 9 de febrer de 2001 del secretari general de Presidència (publicada en el DOGV núm. 3.943, de 20 de febrer), fins que es produïsca la incorporació del becari corresponent a la convocatòria de 2002, sent el termini màxim d'aquesta pròrroga fins al 30 d'abril de 2002 i queda condicionada aquesta a l'existència de consignació pressupostària, per import de 2.884,86 euros, equivalents a 480.000,- pessetes, aplicació pressupostària 14.42.118.25, línia T3243000 del pressupost de despeses per a l'any 2002.
  
Contra aquesta resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.